Mundi termino appropinquante, ruinis crebescentibus (sic), jam certe signa manifestantur. Idcirco ego Gaucerannus, in ultimo positus, dono Deo et sanctis apostolis ejus Petro et Paulo, et ad locum Cluniacum, cui preest dunnus Odilo abba, pro remedio animæ meæ et uxoris meæ Richeldis, et filiorum meorum, videlicet Stephani, Wausfredi, et Hugonis, quasdam res sitas in pago Matisconense, scilicet unam silvam quæ vocatur Favercensis, totam partem quam ibi visus sum habere, eam dono et custodiam cum omni integritate, ab aqua quæ vocatur Margarita usque ad crucem. Infra istas terminationes, totam et integram meam partem habitatoribus supradicti monasterii [dono]. Dono etiam duo prata, unum quod vocatur Pratum Rotundum, aliud quod conjacet inter duas aquas, quarum una nominatur Margarita, altera Rivulus Rusticus; et in uno manso, qui vocatur Cruciacus, consuetudinem quam ibi habeo totam et integram; et in alio manso, qui vocatur Platea, similiter totam consuetudinem. Istas nominatas res suprascriptasque donamus, sicut jam diximus, ad prefatum locum, pro remedio animarum; et volumus ut hæ res semper in alimonia fratrum Cluniensium. Si quis vero, nos ipsi, aut aliqua intromissa persona contra hanc donationem venerit, iram incurrat Dei omnipotentis et sanctorum apostolorum, nisi cito ad emendationem venerit. Cogente etiam potestate auri libras V solvat, et inantea firma et stabilis permaneat. Actum Cluniaco publice, regnante Eyrico rege. S. Gauceranni, qui fecit et ipse firmavit. S. Richeldis, uxoris ejus. S. Stephani. S. Gausfredi. S. Milonis. S. Hugonis. S. Bernardi. S. Gauceranni. Data mense augusti. Eldulfus ad vicem cancellarii recognovit.